  Туспуктэм: Руслан Нуриахметов Майя Бывальцева Удмуртиын матысь нуналъёсы зол лымыямез уг возьмало. Туннэ нуналлы элькунлэн бадӟым люкетаз лымы шобрет та дырлы эсэпъёслэсь ӝужытгес, уйпал ёросъёсын гинэ эсэпъёслэсь улынгес луэ. Тужгес трос лымы Воткаысь метеостанциен пусъемын – 36 сантиметр. Со сярысь улосвыл Гидрометцентрлэн пресс-службаез ивортӥз. Вуоно уе температура -18 градусозь лэзькоз, нуназе -13 градусозь ӝутскоз. 30-тӥ шуркынмонэ потон уе интыосын кӧня ке лымы усёз, нуназе – быдэс шаерын. Ожыт шунытгес кариськоз: уйин -8…-14, нуназе -7…-12 градусозь. Дырпусъя толлэн нырысетӥ нуналаз, 1-тӥ толсуре, температура та вакытлы эсэпъёс котырын возиськоз: уйин -9…-14, нуназе -8…-12 градус. Уйин элькунлэн бадӟым люкетаз кӧня ке лымыялоз, нуназе интыосын гинэ. Нырысь-валысь чакланъёсъя, удмуртарняе, 2-тӥ толсуре, кезьытскоз: уйин -12…-17, нуназе -11…-15 градусозь. Сюресъёс вылын йӧвалег возиськоз. Тегъёс: куазь Гидрометцентр Удмуртия  